
ADMINISTRAZIO-KLAUSULA PARTIKULARREN ETA PRESKRIPZIO TEKNIKOEN AGIRIA, INSTITUTO VASCO ETXEPARE EUSKAL INSTITUTUA / BASQUE INSTITUTE ERAKUNDEARENTZAT BIDAIA-AGENTZIAKO ZERBITZUAK PROZEDURA IREKIAREN BIDEZ KONTRATATZEKO LIZITAZIOA ARAUTU BEHARKO DUENA

1. KONTRATUAREN XEDEA

Prozedura honen xedea da INSTITUTO VASCO ETXEPARE EUSKAL INSTITUTUA / BASQUE INSTITUTE erakundeak kontratista bat hautatzea, horrek Administrazio Klausula Partikularren eta Preskripzio Teknikoen Agiri honen Karatulako (aurrerantzean, Karatula) 1. puntuan adierazitako zerbitzuak egin ditzan.

Aipatutako zerbitzuak Agiri honen eta kontratistaren proposamenaren arabera egingo dira.

Kontratua zati bereizitan egitea aurreikusiz gero —hura sortetan banatuta—, Karatularen 1. puntuan adierazten da kontratua zein sorta zehatzetan banatzen den; hala badagokio, lizitatzaile berak zenbat sortatan aurkez dezakeen eskaintza; hala badagokio, lizitatzaile bakoitzari zenbat sorta adjudika dakizkiokeen; eta kasuak kasu zein alderdi zehazten diren. 

Kontratu honen CPV kodea Karatularen 1. puntuan adierazten da. 


2. ERAKUNDE KONTRATATZAILEA ETA KONTRATAZIO-ORGANOA 

Erakunde kontratatzailea INSTITUTO VASCO ETXEPARE EUSKAL INSTITUTUA / BASQUE INSTITUTE da (aurrerantzean, erakunde kontratatzailea edo ETXEPARE INSTITUTUA, bata zein bestea). 

Kontratazio organoa Karatularen 2. puntuan adierazten da eta, hala badagokio, eta ezar daitekeen zuzenbide pribatuko arauei jarraituz, egokitzat jotzen dituen pertsonak izendatu ditzake berariaz, kontratuarekin lotutako jarduera jakin batzuk egikaritzeko.


3. ADJUDIKAZIO-PROZEDURA

Kontratua prozedura irekiaren bidez adjudikatuko zaio lizitatzaileari, horrek kalitate-prezio erlazio hoberena duen eskaintza aurkezten badu, Agiri honetan ezarritako adjudikazio-irizpideen arabera (aurrerantzean, eskaintza hoberena).


4. ALDAERAK

Lizitatzailek aldaerak aurkezteko aukera jakitera ematen da, hala dagokionean, Karatularen 3. puntuan.

Aldaerak onartzen badira, Karatularen 3. puntuan adierazten dira haien gutxieneko eskakizunak, modalitateak eta ezaugarriak, baita haiek kontratuaren xedearekin duten lotespena ere.


5. KONTRATUKO DOKUMENTAZIOA

Kontratuzkoak izango dira, adjudikazioa egin ondoren formalizatzen den kontratuaz gain, honako dokumentu hauek:

· Administrazio Klausula Partikularren eta Preskripzio Teknikoen Agiria hau.

· Adjudikaziodunak aurkezten duen eskaintza. 

· Karatularen 4. puntuan adierazten den beste edozein dokumentu.

Adjudikaziodunak dokumentu horiek sinatu beharko ditu kontratua formalizatzeko egintzan, guztiak onartzen dituenaren froga gisa.


6. KONTRATUAREN IRAUNALDIA

Kontratuaren iraunaldia Karatularen 5. puntuan adierazten da.


7. ELEMENTU EKONOMIKOAK

7.1. OINARRIZKO LIZITAZIO-AURREKONTUA ETA KONTRATUAREN PREZIOA

Lizitazioaren oinarrizko aurrekontua Karatularen 6.1 puntuan adierazten da.

Bestalde, kontratuaren prezioa zehazten da, halaber, Karatularen 6.1 puntuan.

Kontratuaren prezio horrek bilduko ditu kontratua egikaritzeko beharrezkoak diren kostu guztiak; besteak beste —informazio gisa soilik eta ez modu mugatzailean—, honako hauek: 

· Kontratua egikaritzeko beharrezkoak diren zuzeneko eta zeharkako gastu guztiak, Agiri honetan adierazten denaren arabera. Ez da a posteriori onartuko aldez aurretik azken prezioan barne hartu beharko liratekeen kontzeptuen ondoriozko fakturaziorik. 

· Kontratuak berezkoak dituen kontzeptu guztiei dagozkienak eta hura egiteko baliatutako langileekin lotutako gastu guztiak (besteak beste, soldatak eta Gizarte Segurantza, oporrak eta aparteko ordainsariak, gauez eta jaiegunetan egiten diren lanak, langileen bajak edo gaixotasunak direla-eta egiten diren ordezkapenak, istripu indibidualetarako aseguruak, etab.), baita zergak (BEZa kanpo), aseguruak, lizentziak, garraio eta joan-etorrien gastuak, baimenak eta gainerako gastu orokor guztiak ere. 

· Kontratua egikaritzeko kontratistak erabili behar dituen bitarteko, erreminta, ibilgailu, ekipo, tresna, ekipo informatiko eta aparatu guztiak.

· Erakunde kontratatzaileak zehazten dituen lan- edo informazio-bilera guztietara joatea, kontratua behar bezala garatu eta bete dadin ahalbidetzeko.

· Karatularen 6.1 puntuan zerrendatutako beste edozein kontzeptu.

7.2. KONTRATUAREN BALIO ZENBATETSIA

Kontratuaren balio zenbatetsia Karatularen 6.2 puntuan adierazitakoa da, lege honen 101. artikuluan ezarritako ondorioetarako: 9/2017 Legea, azaroaren 8koa, Sektore Publikoko Kontratuena, Europako Parlamentuaren eta Kontseiluaren 2014ko otsailaren 26ko 2014/23/EB eta 2014/24/EB zuzentarauen transposizioa egiten duena Espainiako ordenamendu juridikora (aurrerantzean, SPKL).

Balio zenbatetsi hori kalkulatzeko SPKLaren 101. artikuluan xedatutakoari jarraitu zaio.

Aurreikuspen horrek ez du konpromiso jakin bat sortzen erakunde kontratatzailearentzat.


8. PREZIOA ORDAINTZEA

Kontratistak hilero fakturatuko ditu zerbitzuak faktura bakar batean, eta aldi horretan kudeatutako bidaien zerrenda adierazi beharko du, bidaia horiei buruzko informazio guztia barne:

· Zerbitzua eskatzen duen pertsona.
· Zerbitzu mota. 
· Bidaiatzen du(t)en pertson(ar)en identifikazioa.
· Datak.
· Hala badagokio, txartelaren, ibilgailuaren alokairuaren edo gaua igarotzeagatiko erreserbaren prezioa.

Prezioa hilero ordainduko da ETXEPARE EUSKAL INSTITUTUAri dagokion faktura aurkeztu eta hark onartzen duenean, jarraian adierazten den eran. 

Enpresa kontratistak dagokion hilaren hurrengo hileko lehen 10 egun naturaletan jaulki beharko du hileko faktura. Fakturari klausula honen lehen paragrafoan adierazitako informazioa erantsiko zaio. 

ETXEPARE EUSKAL INSTITUTUAk egindako zerbitzuen eta erabilitako materialen prezioa ordainduko du, kudeaketak-zerbitzuak egin diren hilabetea amaitu eta 30 egun naturaleko epean, betiere faktura jaulki bada lehen aipatutako epean eta ETXEPARE EUSKAL INSTITUTUAk ontzat eman badu. 

Ez da ordainduko Agiri honen kontratu-xedetik kanpo egindako lanik edo zerbitzurik, edo, hala badagokio, ETXEPARE EUSKAL INSTITUTUAk aldez aurretik berariaz eskatu ez duen lan edo zerbitzurik.


9. PREZIOAK BERRIKUSTEA

Karatularen 8. puntuan xedatutakoa aplikatuko da.


10. PUBLIZITATEA 

Erakunde kontratatzailearen kontratatzaile-profilean argitaratuko dira:

· Lizitazioaren deialdiaren iragarkia.

· Kontratuaren adjudikazioaren iragarkia.

· Kontratuaren formalizazioaren iragarkia.

· SPKLaren 63. artikuluan adierazitako gainerako informazioa.

Erakunde kontratatzaileak, profil horretara sartzeko, honako web-orri honetara jo beharko du: www.contratacion.euskadi.eus.

Halaber, lizitazio-deialdiaren iragarkia eta kontratua formalizatu izanaren iragarkia Europar Batasunaren Aldizkari Ofizialean argitaratuko dira.

Horrez gain, Kontratazio Organoak Agiri honen 30. klausularen arabera adostutako kontratu-aldaketa, hala badagokio, Europar Batasunaren Aldizkari Ofizialean argitaratuko da, SPKLaren 207.3 artikuluan adierazitako baldintzetan.


11. BEHIN BETIKO BERMEA 

Karatularen 9. puntuan hala aurreikusiez gero, eskaintzarik hoberena aurkezten duen lizitatzailea behartuta egongo da behin betiko berme bat eratzera Karatularen 9. puntuan adierazitako zenbatekoaz. 

Eskaintzarik hoberena aurkezten duen lizitatzaileak egiaztatu beharko du adierazitako behin betiko bermea eratu izatea 10 egun balioduneko epean, Kontratazio Organoak ondorio horretarako egindako errekerimendua jaso eta hurrengo egunetik hasita. 

Aipatutako behin betiko bermeak SPKLaren 110. artikuluan zerrendatutako kontzeptuei erantzungo die. 

Bermea eratu ahal izango da SPKLaren 108. artikuluan jasotako moduetako batean; eta ez da beharrezkoa izango hura Gordailu Kutxa Nagusian eratzea.

Abal moduan ezarriz gero, baldintza Agiri honi I. eranskin gisa gehitutako ereduaren araberakoa egingo da. 

Bermea eratu izana bitarteko elektronikoen bidez egiaztatu ahal izango da. 

Bermearen gainean kontratistari eska dakizkiokeen zigorrak edo kalte-ordainak gauzatzen badira, enpresa kontratistak bermea berrezarri edo handitu beharko du dagokion zenbatekoan. Haiek gauzatu eta hamabost egun naturaleko epea izango du. Hala egin ezean, kontratua suntsiarazteko arrazoia izango da.

Kontratuaren aldaketaren baten ondorioz haren prezioa aldatzen bada, kontratistak behin betiko bermea berregokitu egin beharko du, aldatutako prezio berriarekin beharrezko proportzioa gorde dezan. Kontratistak hamabost egun naturaleko epea izango du bermea egokitzeko, aldaketa erabakia jakinarazten den datatik aurrera. 

Bermea SPKLaren 111. artikuluan xedatutakoaren arabera itzuliko da. 

Zehazki, bermea ez da itzuliko edo deuseztatuko bermealdia amaitu eta kontratua behar bezala bete arte, edo kontratua kontratistaren errurik gabe suntsiarazi arte.

Klausula honetan aurreikusi gabeko guztian, SPKLaren 106. artikuluan eta hurrengoetan ezarritakoa izango da aplikatzekoa. 


12. KONTRATATZEKO GAITASUNA

Jarduteko gaitasun osoa duten, kontratatzeko inolako debekurik ez duten eta kaudimena egiaztatzen duten pertsona naturalek edo juridikoek, espainiarrek edo atzerrikoek, kontratatu ahal izango dute erakunde kontratatzailearekin. 

Lizitatzaileek, halaber, kontratuen xede diren zerbitzuak egiteko eska daitekeen gaikuntza profesionala edo enpresa-gaikuntza izan beharko dute. 

Pertsona juridikoek kontratuaren adjudikaziodun izateko aukera izango dute, baldin eta, kontratuko prestazioak haiei berez dagozkien helburu, xede edo jarduera-esparrukoak direnean, haien estatutuen edo sorrerako arauen arabera. 

Erakunde kontratatzailearekin kontratatzeko gaitasuna edukiko dute, nolanahi ere, Europar Batasuneko kide diren estatuetako enpresa ez-espainolek edo Europako Esparru Ekonomikoari buruzko Hitzarmena sinatu duten estatuetakoek, betiere dagokien estatuko legeriaren arabera, kasuak kasu zerbitzua egiteko gaikuntza badute. Kasu horretan, SPKLaren 67. artikuluan jasotakoa izango da aplikatzekoa. 

Espresa horiek ezarrita dauden estatuko legeriak kasuak kasu zerbitzua egin ahal izateko baimen bereziren bat eskatzen duenean, edo erakunde jakin bateko partaide izatea eskatzen duenean, baldintza hori betetzen dutela frogatu beharko dute. 

Alde batera utzi gabe Espainiaren betebeharrak nazioarteko hitzarmenen ondorioz, Europar Batasunekoak edo Europako Esparru Ekonomikoari buruzko Hitzarmena sinatu ez duten estatuetakoak ez diren pertsona fisikoek edo juridikoek txosten bidez egiaztatu beharko dute atzerriko enpresaren jatorrizko estatuak onartzen duela, era berean, Espainiako enpresen partaidetza kontratazioan, SPKLaren 3. artikuluan zerrendatutako sektore publikoko erakundea parekagarriekin, funtsean antzeko moduan. Txosten hori Espainiak atzerrian duen Ekonomia eta Merkataritza Bulegoak, eta aurkezten den dokumentazioari erantsiko zaio. 

Ez da elkarrekikotasunari buruzko txostenik egingo Munduko Merkataritza Antolakundearen Kontratazio Publikoari buruzko Akordioa sinatu duten estatuetako enpresei dagokienez. 

Erakunde kontratatzailearekin kontratuak egin ditzakete xede horrekin aldi baterako sortzen diren enpresaburu-elkarteek, eta ez dute eskritura publikorik formalizatu beharko kontratuaren adjudikazioa bere alde lortu arte. Edonola ere, SPKLaren 69. artikuluan jasotakoari jarraituko zaio. 

Lizitatzaileek gutxieneko baldintzak bete beharko dituzte Karatularen 10. puntuan ezarritako kaudimen ekonomiko eta finantzarioari edo gaitasun profesional eta teknikoari dagokienez. 
 
Hala badagokio, Karatularen 10. puntuan adierazitako giza bitartekoak eta/edo bitarteko materialak, gutxienik,  atxikiko dira kontratua egikaritzeko.

Gainera, lizitatzaileek bete beharko dituzte Karatularen 10. puntuan, hala badagokio, adierazten diren berariazko eskakizunak. 

Lizitatzaileei eskatuz gero kontratua egikaritzeko zenbait giza bitarteko eta/edo bitarteko material atxikitzeko konpromisoa, konpromiso hori funtsezko kontratuzko betebeharra izango da SPKLaren 211.1.f) artikuluan jasotako ondorioetarako. Hortaz, betebehar hori ez betetzeak berekin ekarriko du kontratua suntsiaraztea, erakunde kontratatzailearen borondatez.

Kontratua ez suntsiarazteko hautabide gisa, kontratistak kontratua egikaritzeko atxikitako pertsona bere kabuz aldatuko balu, erakunde kontratatzaileak hitzemanda dagoen pertsona berehala atxikitzea exijitu ahal izango du, edota, hautabidez, nahiz enpresa kontratistarekin zerikusirik ez duen ezintasunagatik, pertsona hori prestakuntza eta esperientzia bereko beste giza bitarteko batzuekin ordeztu. Pertsona horrek erakunde kontratatzailearen berariazko adostasuna izan beharko du.

Eskatutako kaudimena eta/edo bitartekoak atxikitzeko betebeharra egiztatzeko, beste erakunde batzuen kaudimenean eta/edo bitartekoetan oinarritu ahal izango dira lizitatzaileak —haiekin dituzten lotura juridikoak edozein izanik ere—; baldin eta frogatzen bada kontratuaren indarraldi osoan kaudimen hori eta/edo bitarteko hori benetan dagoela eta lizitatzaileek baliatzen duen erakundeak kontratatzeko debekurik ez badu. 

Beste erakunde batzuen kaudimenean eta/edo bitartekoetan oinarritzeko asmoa duten lizitatzaileek hala adierazi beharko dute 1. gutun-azalean sartu beharreko erantzukizunpeko adierazpenean (zehazki Kontratazio Agiri Europar Bakarraren II. zatiko C sailean).

Halaber, eskaintzarik hoberena aurkezten duen lizitatzaileak asmoa badu beste erakunde batzuen kaudimenean eta/edo bitartekoetan oinarritzeko, frogatu beharko du beharrezko bitarteko guztiak izango dituela. Horretarako, erakunde horien idatzizko konpromiso bat aurkeztuko du (II. eranskinean jasotako ereduaren arabera landua). 

Konpromiso hori notarioaren aurrean sinatu beharko du/dute eskaintza hoberena aurkezten duen lizitatzaileak baliatzen duen/dituen erakundeak/erakundeek, eskatutako kaudimena eta/edo bitartekoak atxikitzeko eskatutako konpromisoa egiaztatzeko. Adieraziko du/dute eskaintzaileak parte hartu behar duen lizitazioaren baldintzak beren hedadura osoan ezagutzen dituela/dituztela eta horren ziurtagiri bat aurkeztuko du/dute (17. klausulan jasotako moduan). Gainera, lizitatzaile horren esku, adjudikaziodun suertatuz gero, kontratua egikaritzeko behar diren baliabide guztiak jartzeko borondate atzeraezina agertu behar du/dute (Kode Zibilaren 1257.2 artikuluan xedatutakoa berariaz onartuta; erakunde kontratatzaileak berariaz baimendu behar du haiek ordezkatzea edo aldatzea). Idatzi hori aurkeztearen ondorioa izango da erakunde kontratatzaileak konpromiso hori onartzen duela, baldin eta lizitatzailea adjudikaziodun suertatzen bada. 

Konpromiso hori aurkeztuko du eskaintzarik hoberena aurkezten duen lizitatzaileak 10 egun balioduneko epean, Kontratazio Organoak ondorio horretarako egindako errekerimendua jaso eta hurrengo egunetik hasita. 

Gaitasunari, kaudimenari eta kontratatzeko debekurik ez izateari buruzko inguruabarrak —klausula honetan jasotakoak— bete egin beharko dira eskaintzak aurkezten azken datan eta iraun beharko dute kontratua egikaritzeko unean. 


13. PROPOSAMENAK ETA DOKUMENTAZIOA AURKEZTEA

13.1. BALDINTZEN AGIRIA ETA GAINERAKO DOKUMENTAZIO OSAGARRIA ESKURATZEA

Baldintzen agiria eta gainerako dokumentazio osagarria eskuragarri egongo dira lizitazio-iragarkia argitaratzeko datatik eta erakunde kontratatzailearen kontratatzaile-profilean proposamenak aurkezteko epe osoan. 

Baldintzen agiria eta gainerako dokumentazio osagarria bitarteko ez elektronikoen bidez eskuragarri jarriz gero, Karatularen 11.1 puntuan adieraziko da. 

13.2. AURKEZTEKO BITARTEKOAK

Proposamenak bitarteko elektronikoen bitartez aurkeztuko dira, SPKLaren hamabosgarren xedapen gehigarrian ezarritako eskakizunen arabera; salbu eta xedapen gehigarri horren 3. atalean ezarritako inguruabarretako bat egokitzen bada eta Karatularen 11.1 puntuan hala adierazten bada. 

Proposamenak bide elektronikotik aurkezteko beharrezko informazioa eta zehaztapen teknikoak, dataren baliozkotzea eta zifratzea barne direla, Eusko Jaurlaritzaren lizitazio elektronikoko aplikazioaren web-orrian (http://www.contratacion.euskadi.eus) adierazten dira. 

Bitarteko elektronikoen bidez, bi fase hauetan bidali ahal izango dira eskaintzak: lehenik, eskaintzaren aztarna elektronikoa transmititzen da —berori jasoz gero, eskaintza aurkeztutzat joko da ondorio guztietarako— eta, ondoren, eskaintza bera transmititzen da 24 orduko gehieneko epean. Bigarren igorpen hori egin ezean, eskaintza kendu dela joko da. 

Eskaintzaren aztarna elektronikotzat datuen multzo bat ulertzen da. Horiek sortzeko prozesuak ziurtatu egiten du datuak zalantzarik gabe lotuta daudela eskaintzaren beraren edukiarekin. Gainera, datu horiek aukera ematen dute eskaintzan izan litezkeen aldaketak antzemateko eta, horrela, horien osotasuna ziurtatzeko. Espedienteari gehitu beharreko dokumentuen kopia elektronikoek bete egingo dute administrazio prozedura erkidearen arloan indarrean dagoen legeriak horretarako ezarritakoa, eta legeria horretan jasotako ondorioak izango dituzte. 


13.3. FITXATEGI ELEKTRONIKOEN EDUKIA

Lizitatzaileen proposamenak Agiri honetara eta bere Karatulara, eta kontratuzko gainerako dokumentaziora egokituko dira; eta haiek aurkezteak berekin dakar lizitatzaileak baldintzarik gabe onartzea haien klausulen osotasuna, inolako salbuespenik edo erreserbarik gabe. 

Gutun-azal edo fitxategi elektroniko bakoitzak ondoren adierazten diren dokumentuak edukiko ditu eta bertan dauden dokumentuen zerrenda zenbakitua izango du. 

Dokumentazioa Euskal Autonomia Erkidegoko hizkuntza ofizialetako batean aurkeztu behar da, hau da, euskaraz edo gaztelaniaz. Beste hizkuntza batean idatzita badaude, itzulpen ofiziala erantsi behar da. Betebehar hori atzerriko enpresek aurkeztu beharreko dokumentazioari aplikatuko zaio.

1. gutun-azala. “AURRETIAZKO BALDINTZAK BETETZEARI BURUZKO DOKUMENTAZIOA”

Lizitatzaileek dokumentazio hau aurkeztu beharko dute: 

1. Erantzukizunpeko adierazpena egokitu egingo da Kontratazio Agiri Europar Bakarraren (aurrerantzean, KAEB) formulariora. Berori III. eranskin gisa gehitu da eta jarraian adierazten denaren arabera beteko da: 

· KAEBa betetzeko, erregelamendu honen I. eranskinean bildutako jarraibideak bete beharko dira: 2016/7 Betearazpen Erregelamendua (EB), 2016ko urtarrilaren 5ekoa, Kontrataziorako Europako Dokumentu Bakarraren formularioa ezartzen duena.

· KAEBeko “IV. saila: Hautatzeko irizpideak” atal zehatzari dagokionez, lizitatzaileek A atala bete behar dute soilik: “Hautatzeko irizpide guztiei dagokien adierazpen globala”.

· Lizitatzaileak beste erakunde batzuen kaudimenera eta/edo bitartekoetara jotzen badu (Agiri honen 12. klausularen arabera), erakunde horiek guztiek, halaber, erantzukizunpeko adierazpen bat aurkeztu beharko du. Horretan jasoko da KAEBaren II. zatiko A sailean (“Operadore ekonomikoari buruzko informazioa”) eta B sailean (“Operadore ekonomikoaren ordezkariei buruzko informazioa”), eta III. zatian eskatzen den informazioa. 

· Zenbait enpresaburu aldi baterako elkartean aurkezten diren kasu guztietan, parte hartzen duen enpresa bakoitzaren erantzukizunpeko adierazpena ekarriko da. Horretan agertuko da KAEBaren II.etik V.era arteko zatietan eskatzen den informazioa.

2. Baldin eta, Karatularen 10. puntuaren arabera, kontratua egikaritzeko giza bitarteko eta/edo bitarteko material jakin batzuk gutxienez atxikitzea eskatzen bada, lizitatzaileek konpromisoa hartu beharko dute kontratua egikaritzeko giza bitarteko eta/edo bitarteko material horiek Agiri honi IV. eranskin gisa gehitutako ereduaren arabera atxikitzeko. 

3. Aldi baterako elkarte batean bilduta aurkeztu nahi duten enpresaburuek elkartea eratzen edo eratuko dutenen izenak eta ezaugarriak, eta bakoitzaren partaidetza adierazi beharko dituzte. Adjudikaziodun suertatuz gero, aldi baterako enpresa elkartea eratzeko konpromisoa hartzen dutela ere adierazi beharko dute. Aldi baterako elkarte batean bilduta aurkeztu nahi duten enpresaburuak solidarioki behartuta egongo dira, eta elkartearen ordezkari edo ahaldun bakarra izendatu beharko dute. Ordezkari edo ahaldun horrek kontratuaren ondorio diren eskubideak baliatzeko eta betebeharrak betetzeko behar besteko ahalordeak izango ditu kontratua iraungi artean. Dena dela, ahalorde erkidetuak ere eman ahal izango dituzte zenbateko handi samarreko kobrantzak eta ordainketak egiteko. 

4. Atzerriko enpresek berariazko aitorpena aurkeztu beharko dute. Bertan, kontratuaren ondorioz zuzenean edo zeharka sor daitekeen gorabehera orotarako, Espainiako edozein mailatako epaitegi eta auzitegien jurisdikzioaren mende jarriko direla eta, hala badagokio, atzerriko jurisdikzio-foruari uko egiten diotela adieraziko dute. 

Halaber, gutun-azal honetan aurkeztu beharko dute Karatularen 11.2 puntuan adierazten den dokumentazioa, langileei aplikatuko zaien hitzarmen kolektiboari buruzkoa, baita datu pertsonalen tratamenduari euskarria emango dioten zerbitzariak azpikontratatzea aurreikusten duten ere. 

OHARRA:

Erakunde kontratatzaileak lizitatzaileei eskatu ahal izango die ziurtagiri guztiak edo horien zati bat aurkez dezaten; kontuan hartuz gero arrazoizko zalantzak daudela 1. puntuan adierazitako adierazpenaren indarraldiari edo fidagarritasunari dagokionez, edota hori beharrezkoa denean prozedura egoki garatzeko. 

Aurrekoa gorabehera, enpresaburua inskribatuta badago Sektore Publikoko Lizitatzaileen eta Enpresa Sailkatuen Erregistro Ofizialean, Euskal Autonomia Erkidegoko Kontratisten Erregistro Ofizialean edo Europar Batasuneko estatu kide bateko datu-base nazional batean, enpresako espediente birtualtzat, dokumentuen biltegiratze elektronikoko sistematzat edo aurrekalifikazioko sistematzat, eta horiek organoentzat doan eskuragarriak direnean, ez du betebeharrik izango ziurtagiriak nahiz beste dokumentu-frogarik aurkezteko, aipatutako lekuetan inskribatuta dauden datuei dagokienez. 

2. gutun-azala: “FORMULAK ERABILITA EBALUA DAITEZKEEN IRIZPIDEEI BURUZKO DOKUMENTAZIOA”

Lizitatzaileek, formulak erabilita ebalua daitezkeen irizpideari buruzko dokumentazioa aurkezteko, baldintza agiri honi V. eranskin gisa atxikitako eredura egokitu beharko dute. 

Erakunde kontratatzaileak, adjudikazioa egin aurretik edo ondoren, nahiz kontratuaren indarraldian, 1. eta 2. gutun-azaletan aurkeztutako dokumentuen egiazkotasuna ziurtatu ahal izango du. Enpresak aurkeztutako datuetan edo egoeretan faltsutasunik aurkitzen bada, horrek kontratua baliogabetzea ekar dezake, kontratistari egozteko moduko ez-betetzeagatik.


14. ADJUDIKAZIO-IRIZPIDEAK

Adjudikazio-irizpideak, dagokien haztapenaz adierazita, izango dira Karatularen 12. puntuan jasotakoak.


15. KIDE ANITZEKO LAGUNTZA-ORGANOA 

Kontratazio Organoak kide anitzeko laguntza-organo baten laguntza izango du. Organo hori Karatularen 13. puntuan adierazitako kideek osatuko dute, eta Euskal Autonomia Erkidegoko Sektore Publikoaren Kontratazioaren araubidea ezartzen duen uztailaren 27ko 116/2016 Dekretuaren 10. artikuluan zerrendatutako eginkizunak beteko ditu.


16. PROPOSAMENAK IREKITZEA

Kide Anitzeko Laguntza Organoak aurretiaz kalifikatuko du 1. gutun-azalean jasotako dokumentazioa (“Aurretiazko baldintzak betetzeari buruzko dokumentazioa”). Berori garaiz eta eraz aurkeztuko da. Aurkeztutako dokumentazioan topatuko balitu konpon daitezkeen akatsak, erakunde kontratatzaileak hiru egun naturaleko epea emango dio lizitatzaileari haiek zuzentzeko.

Jarraian irekiko da 2. gutun-azalean (“Formulak erabilita ebalua daitezkeen irizpideei buruzko dokumentazioa”) jasotako dokumentazioa, berori aztertu eta baloratzeko asmoz.

Nolanahi ere, 2. gutun-azala (“Formulak erabilita ebalua daitezkeen irizpideei buruzko dokumentazioa”) zuzenean ireki ahal izango da, aipatutako deialdian adierazitako estekaren bidez.

Kide Anitzeko Laguntza Organoak baztertu egingo ditu 1098/2001 EDaren 84. artikuluan jasotako arrazoietakoren batean sartuta dauden proposamenak. Halaber, aurkeztutako proposamenen zerrenda Kontratazio Organoari helaraziko dio, beheranzko hurrenkeran sailkatuta —Karatularen 12. puntuan ezarritako adjudikazio-irizpideak kontuan hartuz—, eta eskaintza hoberena identifikatuko du.

Lizitatzaile jakin bat baztertzea erabakitzen bada, erakunde kontratatzaileak berariaz jakinaraziko dio baztertutako lizitatzaileari.

Proposamena egin aurretik, bidezkotzat jotzen dituen txosten tekniko guztiak eskatu ahal izango ditu. 

Puntuazio hoberena lortu duen lizitatzailearen eskaintza ezohiko moduan baxutzat hartzen bada, Karatularen 12. puntuan, hala badagokio, adierazitako parametroen arabera, Kide Anitzeko Laguntza Organoak SPKLaren 149. artikuluan jasotako prozedurari jarraituko dio lizitatzaileak dagokion justifikazioa egin dezan. 

Adjudikazio-proposamenak ez du inolako eskubiderik ematen proposatutako lizitatzailearen alde erakunde kontratatzailearen aurrean. Nolanahi ere, Kontratazio Organoak kontratua egindako proposamenari jarraiki adjudikatzen ez badu, erabaki hori arrazoitu egin beharko du. 


17. KONTRATUA ADJUDIKATZEA

Adjudikaziorako lizitatzailea aukeratzeko, Kontratazio Organoa bat etorriko da, oro har, Kide Anitzeko Laguntza Organoak egindako proposamenarekin. Bestela, Kontratazio Organoak proposamenetik bereizteko erabakia arrazoitu beharko du eta, hala badagokio, proposamenak behin betiko identifikatuko ditu.

Kide Anitzeko Laguntza Organoak onartu ondoren Ebaluazio Batzordeak egindako proposamena, erakunde kontratatzaileak errekerimendua egingo dio proposamen hoberena egin duen lizitatzaileari hamar egun baliodunen barruan, errekerimendua jaso eta hurrengo egunetik hasita, honako dokumentazio hau aurkez dezan: 
 
1. Eskaintzak aurkezteko epea amaitzeko datan, honako eskakizun hauek betetzearen ziurtagiriak: erakunde kontratatzailearekin kontratatzeko legez ezarritako baldintza guztiak eta Agiri honen 12. klausulan eskatutako gaitasunari, kaudimenari eta debekurik ez izateari buruzko baldintza guztiak, jarraian adierazten den eran. 

Aldi baterako elkarte batean sartuta parte hartu nahi duten enpresaburuek proposamena aurkeztuz gero, aipatutako dokumentazioak elkartea osatu behar duten enpresa guztiena izan behar du.

(i) Lizitatzailearen eta, hala badagokio, haren ordezkariaren nortasunari eta jarduteko gaitasunari buruzko ziurtagiriak:

· Pertsona juridikoak diren enpresaburuen kasuan, enpresako eskritura edo sorrera-dokumentua, estatutuak edo sorrera-egintza aurkeztu behar dira jarduteko gaitasuna ziurtatzeko (dokumentu horietan zehaztuko dira haien jarduerari buruzko arauak). Dokumentu guztiak dagokien erregistro publikoan behar bezala inskribatuta egongo dira, pertsona juridikoaren izaeraren arabera dagokionean.

· Europar Batasuneko kide diren estatuetako enpresa ez-espainiarrei dagokienez, jarduteko gaitasuna ziurtatzeko, kasuak kasu Estatuko legeriaren arabera dagokien erregistroan izena emanda daudela ziurtatu beharko da, edo zinpeko aitorpen edo ziurtagiri bat aurkeztu bestela, ezar daitezkeen Europar Erkidegoko xedapenei jarraituz.

· Atzerriko gainerako enpresaburuen jarduteko gaitasuna ziurtatzeko, dagokien estatuan Espainiak duen diplomazia-misio iraunkorraren txostena beharko da, edo enpresaren egoitza dagoen lurralde-esparruko kontsularen bulegoarena. Txosten horren bitartez justifikatu beharko dute atzerriko enpresaren jatorriko estatuak funtsean modu berdintsuan onartzen duela Espainiako enpresek hango administrazioarekiko eta SPKLaren 3. artikuluan adierazitakoen pareko sektore publikoko erakunde, organismo edo entitateekiko kontratazioetan parte hartzea.

Ez da elkarrekikotasunari buruzko txostenik egingo Munduko Merkataritza Antolakundearen Kontratazio Publikoari buruzko Akordioa sinatu duten estatuetako enpresei dagokienez.

· Pertsona fisikoak diren enpresaburuen kasuan, nortasun-agiria nazionala edo dagokien estatuko agiri baliokidea aurkeztuko da jarduteko gaitasuna ziurtatzeko.

· Ordezkari gisa aurkezten diren pertsonek, edo proposamenak beste norbaiten izenean sinatzen dituztenek, nortasun-agiri nazionalaren kopia aurkeztuko dute, baita horretarako ahalorde askietsia ere. Enpresa pertsona juridikoa bada, Merkataritza Erregistroan inskribatuta egongo da ahalordea, Merkataritza Erregistroaren Araudiko 94. artikuluan edota, hala badagokio, dagokion erregistro publikoan aurreikusitakoaren arabera horrela eskatzen bada, dagokion pertsona juridikoa zen motatakoa den.

Aurkeztuko diren dokumentu horiek guztiak jatorrizkoak edo behar bezala konpultsatutako kopiak izango dira.

Euskal Autonomia Erkidegoko Kontratisten Erregistro Ofizialean edo Estatuko Lizitatzaile eta Enpresa Sailkatuen Erregistro Ofizialean inskribatuta dauden lizitatzaileek, bestalde, erregistroaren ardura duen legelariak emandako ziurtagiriaren kopia konpultsatua aurkez dezakete, (i) atal honetan aipatutako dokumentazioaren ordez. Inskripzio-ziurtagiriarekin batera, lizitatzaileak ziurtagiriak adierazitakoa aldatu ez dela jasoko duen erantzukizunpeko adierazpen sinatua aurkeztu beharko du. 

(ii) Kaudimen ekonomiko eta finantzarioari eta gaitasun tekniko edo profesionalari buruzko ziurtagiriak, Agiri honen 12. klausulan eskatutakoak.

· Kaudimen ekonomikoa eta finantzarioa. Hala badagokio, lizitatzailearen urteko negozio bolumena honela egiaztatuko da: 

· Merkataritza Erregistroan gordailatutako eta onartutako urteko kontuak, enpresaburua erregistro horretan izena emanda balego; bestela, izena emanda egon behar dueneko erregistro ofizialean gordailatutakoak. Merkataritza Erregistroan izena eman ez duten banakako enpresaburuek Merkataritza Erregistroak legalizatutako bere inbentario-liburuen eta urteko kontuen bidez egiaztatuko dute urteroko negozio bolumena.

· Lizitatzaileak sinatutako erantzukizunpeko adierazpena, haren negozio bolumena adierazita.

· Gaitasun teknikoa edo profesionala. Hala dagokionean, eskatutako gaitasuna egiaztatuko da azken hiru urteetan egindako zerbitzu edo lanen zerrenda baten bidez. Zerrenda horretan agertuko dira haien zenbatekoa, data eta hartzaile publiko edo pribatua. Egindako zerbitzu edo lan horiek organo eskudunak luzatu edo ikus-onetsitako ziurtagirien bidez egiaztatuko dira, hartzailea sektore publikoko erakunde bat denean edo, hartzailea subjektu pribatua bada, horrek luzatutako ziurtagiri baten bitartez, edo, ziurtagiririk ezean, lizitatzailearen adierazpenaren bidez, erantsirik horren esku dauden dokumentuak, prestazioa egin izana ziurtatuko dutenak.
 
Kontratista enpresa sortu berria denean (halakotzat hartuta bost urtetik beherako antzinatasuna duena), haren gaitasun teknikoa bide batetik edo gehiagotik egiaztatuko da —SPKLaren 90.1 artikuluko b)-tik i)-ra bitarteko letretan daude jasota horiek, baina ez da inola ere aplikatzekoa izango artikulu horren a) letran ezarritakoa, zerbitzu kopuru jakin bat egikaritzeari dagokionez—. 

· Sailkapena. Hala badagokio, sailkapena eskumena duen organoak luzatutako ziurtapenaren bidez egiaztatuko da, eta, horrekin batera, enpresak sailkapena indarrean dagoela eta ziurtapenean barne hartutako inguruabarrak aldatu ez direla ziurtatuko duen enpresaren erantzukizunpeko adierazpena aurkeztu beharko da. Adjudikaziodun suertatuz gero, berriro egingo da adierazpen hori kontratua formalizatzen duen dokumentuan.

Ziurtapenak egiaztatu behar du lizitatzailea zehaztutako taldean eta azpitaldeen sailkatuta dagoela, aipatutako kategoria berean edo goragokoan.

Ziurtapen horrek egiaztatu ahal izango ditu, halaber, klausula honen 1. (i) atalean adierazitako inguruabarrak, hau da, lizitatzailearen eta, hala badagokio, bere ordezkariaren nortasuna eta jarduteko gaitasuna.

(iii) SPKLaren 71. artikuluan kontratuak egiteko ezartzen diren debekuetako batean ere ez dagoela adierazten duen lizitatzailearen erantzukizunpeko adierazpena, Agiri honi VI. eranskin gisa gehitutako ereduaren arabera. 

Zerga-betebeharrak eta Gizarte Segurantzarekikoak egunean izatearen egiaztagiria.

(iv) Karatularen 10 puntuan, hala badagokio, zehazten diren baldintzak betetzearen ziurtagiriak.

2. Dagokionean, enpresak kontratua egikaritzeko hitzemandako giza baliabideak eta baliabide materialak benetan izatearen egiaztagiriak.

(i) Hala badagokio, kontratua egikaritzeko hitzemandako giza bitartekoei dagokienez, aukeratutako lizitatzaileak dokumentazio hau aurkeztu beharko du:

· Kontratua egikaritzeko atxikitako talde osoaren izen-identifikazioa, curriculum vitaeari dagozkion fitxekin batera. Horietan egiaztatuko da ezarritako eskakizunak betetzen direla:

1. Titulazio akademiko ofiziala.

2. Dagokion esparruko esperientzia.

3. Hala badagokio, erakunde kontratatzaileak eskatzen duen beste edozein alderdi.

· Adierazitako giza bitarteko guztiak benetan erabilgarri izatearen egiaztagiria.

Datu pertsonalak babesteren arloan aplikatzekoa den araudia nazionalean eta Europar Batasunekoan jasotakoaren arabera, eta giza bitartekoei buruzko aipatutako dokumentazioan jasotako informazioaren izaera kontuan hartuta, honako hau jasoarazten da: (i) informazio hori bildu eta erabiltzeak berekin ekarriko du datu pertsonalak tratatzea lizitatzailearen aldetik, tratamenduaren arduradun gisa; eta (ii) informazioa erakunde kontratatzaileari entregatzeak, klausula honetan jasotakoa betetzeko, berekin ekarriko du lizitatzaile horrek datu pertsonalak jakinaraztea, lagatzaile gisa. 

Ondorio horietarako, hautatutako lizitatzaileak bete egin beharko ditu datu pertsonalak babestearen arloan aplikatzekoa den araudi nazionalean eta Europar Batasunekoan xedatutakoaren ondorioz hari dagozkion betebeharrak, aurreko paragrafoan aipatutako datuak tratatu eta lagatzeari dagokionez. Zehazki, eta bestelako betebeharrak alde batera utzi gabe, tratamenduaren arduradun den heinean, hautatutako lizitatzaileak lortu egin beharko du, bere ardura bakarpean, interesdunen oniritzi kontziente eta informatua datu pertsonalak jakinarazi ahal izateko. Alderdi hori erakunde kontratatzailearen aurrean egiaztatu beharko du, horretarako errekerimendua egiten zaion guztietan.

(ii) Hala badagokio, kontratua egikaritzeko hitzemandako bitarteko materialei dagokienez, hautatutako lizitatzaileak dokumentazio hau aurkeztu beharko du:

· Kontratua egikaritzera atxikitako bitarteko materialen identifikazioa, ezarritako eskakizunak betetzearen egiaztagiriekin batera.

· Adierazitako bitarteko material guztiak benetan erabilgarri izatearen egiaztagiria.

Erakunde kontratatzaileak eskubidea du lizitatzaileek aurkeztutako informazioa egiazkoa dela ziurtatzeko beharrezkotzat jotzen dituen egiaztapen lanak egiteko edo dokumentazio osagarria eskatzeko.

3. Hala badagokio, Agiri honen 11. klausulan jasotako behin betiko bermea eratu izanaren egiaztagiria.

4. Hala badagokio, adierazpenen notario akta aurkeztuko da, lizitatzaileak, eskatzen den kaudimena duela eta/edo kontratura giza bitartekoak atxikitzeko konpromisoa duela egiaztatzeko, beste erakunde batzuen kaudimenean eta/edo bitartekoetan oinarritu nahi badu, II. eranskinean jasotako ereduaren arabera. 

5. Hala badagokio, aldi baterako enpresa-elkartearen legezko sorrera ziurtatuko da. Aldi baterako enpresa-elkartearen arduraduna edo ahalordea izendatuko da eta nahikoa botere edukiko du kontratua iraungi bitartean eskubideak baliatzeko eta betebeharrak betetzeko. 

Erakunde kontratatzaileak eskubidea du lizitatzaileek aurkeztutako informazioa egiazkoa dela ziurtatzeko beharrezkotzat jotzen dituen egiaztapen-lanak egiteko edo dokumentazio osagarria eskatzeko.

Aurkeztutako dokumentazioan topatuko balitu konpon daitezkeen akatsak, erakunde kontratatzaileak hiru egun naturaleko epea emango ahal izango dio lizitatzaileari haiek zuzentzeko.

Egokiro beteko ez balitz adierazitako epean dokumentua aurkezteko eskakizuna edota aurkeztutako dokumentazioak akats edo ez-egite konponezinak balitu, ulertuko da lizitatzaileak eskaintzen kendu duela, oinarrizko lizitazio-aurrekontuaren ehuneko 3 (BEZa kanpo) eskatuko zaio zigor gisa. Halakoetan, hurrengo lizitatzailearen dokumentazio bera jasoko da, eskaintzak sailkatuta geratu diren hurrenkeran. 

Kontratazio Organoak aipatutako dokumentazioa jaso eta hurrengo bost egun baliodunetan adjudikatuko du kontratua, eta gehienez ere 3 hilabeteko epea edukiko du, proposamenak irekitzen diren egunetik hasita. 

Kontratazio Organoak ebazpen arrazoitu batean jasoko du adjudikazio-erabakia, eta hautagaiei eta lizitatzaileei jakinaraziko die, Lizitazio Elektronikoko plataformaren bidez. Erabaki hori kontratatzailearen profilean argitaratu beharko da 15 egun naturaleko epean. 


18. KONTRATUA BURUTZEA ETA FORMALIZATZEA

Kontratua formalizatzean burutuko da.

Kontratua dokumentu pribatuan formalizatuko da. Dokumentu hori zehatz-mehatza egokituko da lizitazioaren baldintzetarako. Kontratua formalizatzen duen dokumentuan ezin izango dira inola ere sartu kontratazioaren baldintzak aldatzea ekarriko duten klausulak. 

Adjudikaziodunak, halere, kontratua eskritura publiko bilakatu dadin eskatu ahal izango du. Halakoetan, bere kontura izango dira sortutako gastuak. 

Formalizazioa ezingo da gauzatu lizitatzaileei eta hautagaiei adjudikazioaren jakinarazpena bidaltzen zaienetik hamabost egun baliodun igaro baino lehenago. 

Kontratuaren formalizazioa argitaratuko da, dagokion kontratuarekin batera, gehienez hamabost egun naturaleko epean, kontratua burutu ondoren, erakunde kontratatzailearen kontratatzaile-profilean. Gainera, formalizazio-iragarkia Europar Batasunaren Aldizkari Ofizialean argitaratu beharko da, eta, horretarako, Kontratazio Organoak Europar Batasunaren Aldizkari Ofizialera bidaliko du iragarki hori, kontratua formalizatu eta gehienez ere 10 egunetan.

Adjudikaziodunari egoztekoak zaizkion kausengatik, ez balitz kontratua formalizatu adierazitako epearen barruan, oinarrizko lizitazio-aurrekontuaren % 3ko zenbatekoa (BEZa kanpo) eskatuko zaio, zigor gisa, SPKLaren 71. artikuluko 2) atalaren b) letran ezarritakoa alde batera utzi gabe. Halakoetan, kontratua hurrengo lizitatzaileari adjudikatuko zaio, eskaintzak sailkatuta geratu diren hurrenkeran, Agiri honen 17. klausulan exijitutako dokumentazioa aurkeztu ondoren. Lizitatzaileak hamar egun balioduneko epea izango du dokumentazio hori aurkezteko. 


19. KONTRATUAREN ARDURADUNA 

Kontratazio Organoak kontratuaren arduraduna izendatuko du. Arduradunaren lana izango da kontratuaren egikaritzea gainbegiratzea eta hitzartutako zerbitzua behar bezala egiten dela ziurtatzeko jarraibideak ematea eta gauzatzea, erakunde kontratatzaileak esleitzen dizkion eskumenen barruan.

Kontratuaren arduraduna pertsona fisiko edo juridiko bat izan daiteke, erakunde kontratatzailearen barrukoa zein kanpokoa.

Kontratistak nahitaez beteko ditu kontratuaren arduradunak ematen dituen jarraibideak. 

20. KONTRATUA EGIKARITZEA

Kontratua jarraian adierazten diren baldintzen arabera egikarituko da: 

· Kontratistak kontratua egikarituko du horren termino eta baldintzen arabera, Administrazio Klausula Partikularren eta Preskripzio Teknikoen Agiri honetan eta beraren Karatulan xedatutakoari jarraituz, eta, baita ere, kontratistak aurkeztutako eskaintzan jasotakoari jarraituz. Gainera, erakunde kontratatzaileak, haren interpretazioan, kontratistari ematen dizkion jarraibideak kontuan hartuko dira.

· Kontratua lotuta dago indarrean dauden legezko, araubidezko eta konbentziozko xedapenak betetzera, aplikatzekoak direnean lanaren, Gizarte Segurantzaren eta laneko segurtasun eta osasunaren alorrean.

Testuinguru horretan, aurretiazko eskakizunak betetzeari buruzko dokumentazioa jasotzen duen 1. gutun-azalean, lizitatzaileek kontratuaren xede den jarduera egiten duten langileei —norberaren nahiz azpikontratatutako enpresako langileei— aplikatuko zaien hitzarmen kolektiboa adieraziko dute, adjudikaziodun suertatuz gero. Kontratua egikarituko duten langileei kontratistak aplikatuko dien hitzarmen kolektiboari buruzko informazioa adjudikazio-erabakian eta kontratatzailearen profilean argitaratuko da.

Halaber, kontratua adjudikatu eta gero langileei egiazki aplikatuko zaizkien lan-baldintzen inguruan eskatu zaion informazioa guztia ematera behartuta egongo da kontratista.

Kontratuaren egikaritze osoan zehar, aplikatzekoa den hitzarmen kolektibo sektorialaren eta langilearen kategoriaren araberako ordainsaria ordaindu beharko du. Aipatutako ordainsaria ezin da inolaz ere langileari dagokiona baino txikiagoa izan.

Atal honetan xedatutakoa egikaritzeko baldintza berezia eta funtsezko betebeharra izango da SPKLaren 211.1.f) artikuluan jasotako ondorioetarako, eta, beraz, horiek ez betetzea kontratua bertan behera uzteko arrazoi izango da, erakunde kontratatzaileak hala nahi badu. 

· Kontratua kontratistaren arriskuz eta ausaz egikarituko da.

· Kontratistak erakunde kontratatzaileari memoria bat bidali beharko dio 3 eguneko aurrerapenaz. Memorian, bildu egin beharko dira aplikatutako bitartekoak eta lan-metodologiak —egindako igarotzeak, laneratzea eta lanari eutsi izana bermatzeko, kontratua egikaritzera atxikitako pertsonei dagokienez—; eta, eskaintzan adierazitako aldizkakotasunaz, memorian jasotako alderdiak bete izana egiaztatzeko, aurkezteko konpromisoa hartzen duen beste edozein dokumentazio.

Nolanahi ere, erakunde kontratatzaileak beretzat gordetzen du egokitzat jotzen dituen egiaztapen-lanak egiteko eskubidea, edo kontratistak egindako proposamena benetan betetzen dela egiaztatzeko beharrezkotzat jotzen duen dokumentazio edo argibide gehigarri oro eskatzekoa.

· Erakunde kontratatzaileak kontratu-betebeharrak zuzen betetzen direla eta kontratua egoki egikaritzen dela kontrolatu, egiaztatu eta gainbegira dezake, edozein unetan eta edozein bitarteko baliatuz.

Xede horrekin, erakunde kontratatzaileak egokitzat jotzen dituen kanpoko laguntzak jasoko ditu, kontratu-betebeharrak behar bezala betetzen direla egiaztatzeko edo ikuskapena egiteko, baita lanak kalitate-maila egokiarekin egiten direla egiaztatzeko ere.

Kontratistak erakunde kontratatzaileak zerbitzuekin lotuta eskatzen dizkion datu guztiak aurkeztuko ditu, beharrezkoa den laguntza guztia eskainiko du, kostu gehigarririk gabe, eta, zenbait kasutan, kontratatutako zerbitzuen laneko, administrazioko edo bestelako alorretako dokumentazioa emango du.

Kontratistak ez du oztoporik jarriko erakunde kontratatzaileak egiten dituen ikuskapen- eta kontrol-lanetan.

Dena dela ere, erakunde kontratatzaileak edozein motatako ez-betetze edo eragozpen antzemango balu, horren berri zuzenean emango zaio kontratuaren arduradunari, berorri baitagozkio, azken batean, zerbitzua egiten duten langileak antolatu eta gainbegiratzeko edo, hala badagokio, zigortzeko eskumenak. 

· Langile guztiak kontratistaren eta ez beste inoren mendekoak izango dira. Kontratistarenak besterik ez dira izango bere enplegatzaile-izaerari dagozkion eskubideak eta betebeharrak, eta ezin izango zaio erakunde kontratatzaileari erreklamaziorik egin dagozkion lan-harremanengatik edo gainerako betebeharrengatik.

Ondorio horietarako, kontratistak betebehar hauek hartuko ditu bere gain:

1. Kontratistari dagokio, soil-soilik, baldintzen agirietan, hala badagokio, eskatutako titulazio- eta esperientzia-baldintzak betetzen dituzten langileak hautatzea, kontratua egikaritzera atxikitako lantaldeko kide izango direnak, hargatik eragotzi gabe erakunde kontratatzaileak baldintza horiek betetzen direla egiaztatzea.

2. Kontratista saiatuko da lantaldean egonkortasuna egon dadin, eta lantaldearen osaeran gertatzen diren aldaketak puntualak izan daitezen eta justifikatutako arrazoien ondorio izan daitezen, zerbitzuaren funtzionamendu egokia ez aldatzeko, eta une oro emango dio horren berri erakunde kontratatzaileari.

3. Kontratistak bere gain hartuko du, kontratua egikaritzeaz arduratzen den lantaldeko langileei dagokienez, enpresa orori dagokion zuzendaritza-ahalordea modu errealean, eraginkorrean eta jarraituan baliatzeko betebeharra. 

Zehazki, bere gain hartuko ditu soldatak negoziatzea eta ordaintzea, baimenak, lizentziak eta oporrak ematea, baja- edo absentzia-kasuetan langileak ordezkatzea, Gizarte Segurantzaren arloko legezko betebeharrak betetzea (kotizazioak ordaintzea eta prestazioak ordaintzea barne, bidezkoa denean), lan-arriskuen prebentzioaren arloko legezko betebeharrak betetzea, diziplina-ahala baliatzea, eta alderdi enplegatuaren eta enplegatzailearen arteko kontratu-harremanetik eratortzen diren eskubide eta betebehar guztiak gauzatzea.

4. Kontratistak bereziki zainduko du kontratua egikaritzera atxikitako langileek kontratuaren xede gisa baldintzen agirietan mugatutako jarduerari dagokionez betetzen dituzten eginkizunak gainditu gabe egiten dutela beren jarduera.

5. Kontratistak koordinatzaile tekniko edo arduradun bat izendatu beharko du gutxienez, bere langile-plantillakoa, honako betebehar hauek izango dituena, besteak beste:

a) Kontratistaren solaskide gisa jardutea erakunde kontratatzailearen aurrean, kontratistaren eta, alde batetik, kontratuari atxikitako lantaldea osatzen duten langileen eta, bestetik, erakunde kontratatzailearen arteko komunikazioa bideratuta, kontratua egikaritzearen ondoriozko gai guztiei dagokienez.

b) Kontratua egikaritzeko ardura duten langileen artean banatzea lana, eta haiei beharrezkoak diren aginduak eta jarraibideak ematea kontratatutako zerbitzua egiteko.

c) Lantaldea osatzen duten langileek esleituta dituzten eginkizunak behar bezala betetzen dituztela gainbegiratzea, eta langile horiek lanpostura joaten direla kontrolatzea.

d) Kontratua egikaritzera atxikitako langileen oporraldia antolatzea. Horretarako, kontratista behar bezala koordinatu beharko da erakunde kontratatzailearekin, zerbitzuaren funtzionamendu egokia ez aldatzeko.

e) Kontratua egikaritzera atxikitako lantaldearen osaeran izandako aldaketa noizbehinkakoen edo iraunkorren berri ematea erakunde kontratatzaileari.

Kontratista izango da arduradun bakarra kontratua egikaritzeko ardura duten langileekin —langile propioekin edo noizean behin azpikontratatzen direnekin— lotutako edozein ezbehar edo erreklamazioren aurrean (judiziala edo estrajudiziala). Erakunde kontratatzaileak ez du lan-erantzukizunik (laneko segurtasun, higiene eta osasunarekin lotutakorik), ezta Gizarte Segurantzarekin edo zerga-esparruarekin lotutako erantzukizunik ere, kontratistak zuzenean edo zeharka hartzen dituen betebeharrei dagokienez. Era berean, kontratistak bere gain hartuko ditu kontratua egikaritzearen ondorioz gerta daitezkeen ezbeharrek eragindako erantzukizunak.

· Kontratistak bere bulegoetan edo instalazioetan egikaritu beharko du kontratua, salbu eta Karatulan adierazten bada zerbitzuak erakunde kontratatzailearen bulegoetan edo instalazioetan egin behar direla. 

Halakoetan, erakunde kontratatzaileak kontratistaren esku jarriko ditu erakunde kontratatzailearen langileek betetzen dituztenetatik bereizitako lan-espazioak, eta kontratistaren ardura izango da kontratua egikaritzera atxikitako langileek esleitutako kokapena errespetatzea.

Kontratuaren xedearen izaera dela eta, kontratistak erakunde kontratatzailearen bulegoetan edo instalazioetan egin behar baditu zerbitzuak, kontratua egikaritzera atxikitako langileak Gizarte Segurantzan afiliatuta eta alta emanda daudela egiaztatu beharko du kontratistak, prestazioarekin hasi aurretik.

· Kontratistak klausula honen arabera bere gain hartutako betebeharrak ez betetzearen ondorioz, erakunde kontratatzailea zigortzen bada kontratistarekin solidaritatean zenbatekoak ordaintzera, ordaindutako zenbatekoa jasanaraziko zaio kontratistari. Horretarako, erakunde kontratatzaileek beretzat gordeko dute ordaindutako zenbatekoak guztiz berreskuratu arte egokia eta komenigarria den edozein ekintza administratibo edo judizial baliatzeko eskubidea.

· Kontratista behartuta egongo da, hala badagokio eta berariaz, Karatularen 15. puntuan adierazten den diren baldintzak betetzera.


21. FUNTSEZKO KONTRATU-BETEBEHARRAK

Honako hauek izango dira funtsezko kontratu-betebeharrak: 

a) Kontratuaren betebehar nagusia betetzea, klausuletan eta Agiri honetan ezarritakoari hertsiki lotuta.

b) Indarrean dauden legezko, araubidezko eta konbentziozko xedapenak betetzea, aplikatzekoak direnean lanaren, Gizarte Segurantzaren eta laneko segurtasun eta osasunaren alorrean; Agiri honen 20. klausulako bigarren marran jasotako baldintzetan. Testuinguru horretan, kontratistak, kontratuaren egikaritze osoan zehar, aplikatzekoa den hitzarmen kolektiboaren eta langilearen kategoriaren araberako ordainsaria ordaindu beharko du. Aipatutako ordainsaria ezin da inolaz ere langileari dagokiona baino txikiagoa izan.

c) Kontratua egikaritzeko giza baliabideak atxikitzea, direla bertako langileak, direla azpikontratatutako enpresetakoak, eta/edo kontratistaren eskaintzan hitzemandako materialak.

d) Erakunde kontratatzailearen eta kontratistaren arteko harremanetan, normalean euskara erabiliko da. 

Kontratua egikaritzearen ondorioetarako, hauxe da “normalean euskara” erabiltzea:

· Ahozko komunikazioetan, euskaraz dakiten langileek, kontratua egikaritzeko eginkizunak direla-eta erakunde kontratatzaileari zuzentzen zaizkionean, euskaraz hitz egingo dute hasieran. Erakunde kontratatzailea euskaraz zuzentzen bazaie kontratua egikaritzera atxikitako langileei, eta langile horiek ez badute hizkuntza horren ezagutza nahikorik, kontratua egikaritzeaz arduratzen den enpresak berehala eskura jarri beharko dizkie kontratua egikaritzearen ondoriozko harremana euskaraz egin ahal izateko behar diren hizkuntza-gaikuntzako baliabideak edo langileak.

· Idatzizko komunikazioak euskaraz eta gaztelaniaz egingo dira, salbu eta igorleak eta hartzaileak euskara aukeratzen badute. Era berean, erakunde kontratatzaileari eman beharreko txostenak (hala badagokio) bi hizkuntza ofizialetan jasoko dira.  

· Kontratuak herritarrei zerbitzu eman beharra edo haiekin harremanetan jarri beharra badakar, kontratua gauzatzeko erabiltzaileekin edo pertsonekin idatziz zein ahoz egin behar diren hartu-emanetan, erabiltzaileak edo hirugarrenak hautatzen duen hizkuntza erabili behar du enpresa esleipendunak. Berariaz inolako aukerarik egiten ez bada, kontratuaren esleipena duen enpresak pertsona fisikoei eta juridikoei egiten dizkien era guztietako jakinarazpen eta komunikazioak hizkuntza ofizial bietan egingo dira, fakturak eta salerosketako bestelako agiriak barne. Hala ere, herritarrak edozein unetan erabil dezake hizkuntza aukeratzeko eskubidea eta, ondorioz, nahi duenean eskatu ahal izango du hizkuntza ofizialetako bakar bat erabiltzea.

Nolanahi ere, zerbitzuaren hartzaileek zerbitzua, informazioa eta komunikazioa uneoro euskaraz jasotzeko behar diren bitarteko materialak eta langileak jarri beharko ditu kontratistak.

e) Jarduera egiteko behar diren lizentzia eta baimen guztiak bere kontura lortzea.

f) Une bakoitzean aplikatzekoa den araudi sektorialean xedatutakoaren arabera egitea zerbitzuak. Ondorio horietarako, bai kontratistak, bai kontratistaren pertsonalak ziurtagiri guztiak izango dituzte une bakoitzean indarrean dagoen araudiak ezarritako betebehar guztiak betetzen dituztela egiaztatzeko, hala badagokio.

g) Kontratistak Karatularen 12. puntuan adierazitako balorazio-irizpideen inguruan egindako proposamena betetzea.

h) Gutxienez kontratua egikaritzen den bitartean, Agiri honen 25. klausulan kontratistari eskatzen zaizkion berezko estaldurak eta aseguruak kontratatuta edukitzea.

i) Kontratua egikaritzeak eskatzen dituen eragiketen ondorioz hirugarrenei eragin ahal zaizkien kalte-galera guztiak ordaintzea.

j) Kontratua behar bezala garatu eta betetzeko erakunde kontratatzaileak beharrezkotzat jotzen dituen zerbitzuak egitea (hala nola, lan- edo informazio-bileretara joatea), ordainketa gehigarririk jasotzeko eskubiderik gabe. Betebehar hori kontratua amaitu arte mantenduko da.

k) Grebarik balego, zerbitzuak betetzea. Zerbitzuak bermatuko ez balira, erakunde kontratatzaileak ahalmena izango luke zerbitzu horiek egiteko beharrezkoak diren kontratuak sustatzeko. Halakoetan, haren fakturaziotik kenduko da kontratu horiei dagokien zenbatekoa.

Grebak irauten duen bitartean, benetan egindako zerbitzuei dagokien prezioa bakarrik ordainduko da.

l) Langileak ordezkatzea dagokien lana behar besteko arduraz eta eraginkortasunez egiten ez balute, gaitasun nahikoa ez balute, zerbitzuak egitean ardura nahikoa ez balute edo kontratua ondo garatzeko ekintza kaltegarriak egiten balituzte. Erakunde kontratatzaileak eskaera egin eta gehienez ere hogeita lau orduko epean egingo dira ordezkapenak. Langileak ordezkatzeak ez du inolako erantzukizunik ekarriko erakunde kontratatzailearentzat, eragindako langileekin kontratistak dituen harremanei dagokienez.

Langileek, lanean hasi aurretik, bidezko baimena dutela egiaztatu beharko dute.

m) Langileak ordezkatzea gaixotasun, opor, baimen, lizentzia, istripu eta abarrengatik izaten diren absentziak estaltzeko, kontratatutako zerbitzuak modu eraginkor eta jarraituan egingo direla ziurtatuta. Gehienez ere hogeita lau orduko epean egin beharko dira ordezkapenak.

n) Agiri honetan, Karatulan eta/edo datu pertsonalen babesaren arloan aplikatzekoa den Estatuko eta Europar Batasuneko araudian aurreikusitakoaren arabera datu pertsonalen babesari dagokionez dituen betebehar guztiak betetzea eta hori behar bezala egiaztatzea.

o) Hala badagokio eta berariaz, Karatularen 16. puntuan adierazitako betebeharrak betetzea.

Karatularen 16. puntuan barne hartutako betebeharrek funtsezko kontratu-betebeharren izaera izango dute SPKLaren 211.1.f) artikuluan jasotako ondorioetarako. Beraz, horiek ez betetzea kontratua suntsiarazteko arrazoi izan da, erakunde kontratatzaileak nahi badu.


22. DATU PERTSONALEN BABESA

Kontratistak bete egin beharko ditu 2016ko apirilaren 27ko Europako Parlamentuaren eta Kontseiluaren 2016/679 (EB) Araudian ezarritakotik harentzat eratortzen diren betebeharrak pertsona fisikoen babesari dagokionez, datu pertsonalen tratamenduarekin eta horien zirkulazio askearekin lotuta, baita Datu Pertsonalak Babestekoa eta Eskubide Digitalak Bermatzekoa abenduaren 5eko 3/2018 Lege Organikoan eta datu pertsonalak babesteari buruzko Estatuko nahiz Europar Batasuneko beste edozein arautan ezarritakoari dagokionez ere, kontratuaren indarraldian, bere jardueren esparruan eta bere kontura eta erabakiz tratatzen dituen datuak direla-eta, tratamendu horren arduraduna den aldetik.

Betebehar hori ezartzen da alde batera utzi gabe, hala badagokio, Karatularen 17. puntuan berariaz ezarritakoa erakunde kontratatzaileak datu pertsonalak tratatuz gero.


23. KONFIDENTZIALTASUNA ETA SEKRETUA GORDETZEKO BETEBEHARRA

Informazio publikoa eskuratzearen inguruan indarrean dagoen legerian eta SPKLan jasotako xedapenetan jasotakoa alde batera utzi gabe —adjudikazioaren publizitateari eta hautagai eta lizitatzaileei eman beharreko informazioari dagokienez—, erakunde kontratatzaileak ezin izango du lizitatzaileek emandako informazioa hedatu, baldin eta horiek hura konfidentzialtzat adierazi badute euren eskaintza aurkezteko garaian. Konfidentzialtasunak eragina du, besteak beste, sekretu tekniko edo komertzialetan, eskaintzen alderdi konfidentzialetan eta lehia faltsutzeko erabil daitekeen beste edozein informaziotan —lizitazio-prozedura honetan nahiz ondorengo batzuetan—. 

Kontratistak kontratuaren egikaritzea dela-eta eskuratzen duen informazioaren konfidentzialtasuna gordeko du, baita Agirian edo kontratuan izaera hori eman zaion edo berez konfidentzialtzat tratatu behar den informazioari dagokionez ere. 

Konfidentzialtasun-betebehar horri Karatularen 18. puntuan adierazitako epeaz eutsiko zaio. 


24. ERANTZUKIZUNA

Kontratistak izango du egiten dituen lan, prestazio eta zerbitzuen kalitate teknikoaren erantzukizuna, baita kontratua egikaritzean egiten dituen utzikeriek, akatsek edo metodo desegokiek erakunde kontratatzaileari edo hirugarren batzuei eragin diezazkieketen ondorioena ere. 

Kontratistaren betebeharra da kontratua egikaritzeko eragiketen ondorioz hirugarrenen gainean eragin daitezkeen kalte-galerak ordaintzea. 


25. ASEGURUAK 

Kontratistak bere kontura kontratatuko ditu, kontratuaren iraunaldi osorako, Karatularen 20. puntuan adierazitako aseguruak.


26. JABETZA INTELEKTUALA ETA/EDO INDUSTRIALA

Kontratista behartuta egongo da baimendutako iturrietatik eta bere kontura lortzera ekipo informatikoen (hardwarea eta softwarea) edo, Agiri honetan ezarritakoaren arabera, haren xede diren zerbitzuak egiteko esleitu, eman eta/edo mantendu behar dituen beste edozein motatako ekipo eta/edo bitarteko osagarriren gaineko erabilerako eta/edo ustiapeneko lizentzia eta eskubide oro.

Era berean, SPKLaren 308.1 artikuluan xedatutakoa erabat aplikatzekoa izango zaio kontratazio honi. Hala, kontratuaren xede diren zerbitzuak egikaritzean erakunde kontratatzailearentzat sortu, pentsatu, diseinatu edo garatu den eta Jabetza intelektualeko eta/edo industrialeko eskubideen bidez babes daitekeen edozein emaitzaren gaineko jabetza erakunde kontratatzailearena izango da soilik, osorik edo edozein fasetan. Horrek guztiak ez ditu bazter uzten kontratistari legozkiokeen egile-eskubide moralak eta/edo asmatzaile gisa aitortua izateko eskubidea, Jabetza Intelektualari buruzko Legearen testu bategina onartzen duen apirilaren 12ko 1/1996 Legegintzako Errege Dekretuan eta/edo Patenteei buruzko uztailaren 24ko 24/2015 Legean ezarritakoaren arabera. Erakunde kontratatzaileak eskubide horiek behar bezala errespetatu beharko ditu.

Ondorioz, eta Karatularen 19. puntuan berariaz ezartzen dena bazter utzi gabe, kontratuaren xede diren zerbitzuen emaitza modu baketsuan erabiliko dela ziurtatu beharko dio kontratistak erakunde kontratatzaileari, eta, hala badagokio, kontratuaren parte den edozein elementuren gaineko lizentziak eta eskubideak legitimoki eta baimendutako iturrietatik eskuratu beharko ditu, eta entregatzeko unean adierazi beharko du ez dagoela inolako konpromisorik edo kargarik emaitza horren gainean, erakunde kontratatzaileari hitzarmen honen arabera dagozkion eskubideen aurka doazenik.

Nolanahi ere, kontratista izango da kontratuarekin zerikusirik ez duten hirugarrenek jabetza intelektualaren eta/edo industrialaren gainean egin ditzaketen erreklamazio guztien erantzulea, honako honekin lotuta:

· Zerbitzuak egitean, jabetza industrialeko edo intelektualeko eskubideen bidez babestuta dauden materialak, tresnak eta gainerako lanabesak erabiltzea.

· Kontratazio honen xede diren zerbitzuen emaitza eta/edo emaitza horren parte den edozein elementu.

Horrenbestez, kontratistak kalte-ordainak eman beharko dizkio erakunde kontratatzaileari, kontzeptu horiekin lotutako erreklamazioetatik horrentzat erator daitezkeen kalte-galera guztiengatik.
 
Aurretik adierazitako guztiaren ondoriozko ordainsaria, hala badagokio, Agiri honen 7. klausulan ezarritako kontratuaren prezioan sartuta dagoela ulertuko da.


27. ZIGORRAK 

a) Berandutzearen ondoriozko zigorrak

Kontratistak Agiri honetan eta/edo Karatulan ezarritako edozein epe bete beharko du. 

Kontratista berandutze-egoeran sartzeko ez da beharrezkoa izango erakunde kontratatzaileak aldez aurretik intimaziorik egitea.

Kontratistak, berari egotz dakizkiokeen arrazoiengatik, epe osoa betetzeari dagokionez atzerapena izan badu, erakunde kontratatzaileak, kasuaren inguruabarrak kontuan hartuta, kontratua suntsiaraztea edo Karatularen 21. puntuan adierazitako zigorrak ezartzea aukeratu ahal izango du.

Berandutzearen ondoriozko zigorrak kontratuaren prezioaren 100eko 5en multiplo batera (BEZa kanpo) iristen diren bakoitzean, Kontratazio Organoak ahalmena izango du kontratua suntsiarazteko edo kontratua zigor gehiago ezarrita egikaritzen jarraitzeko. 

Erakunde kontratatzaileak aurreko paragrafoetan aipatutako ahalmen berberak izango ditu kontratistak epe partzialak ez betetzeari dagokionez, baldin eta baldintzen agirietan edo Karatulan aurreikusita badago, edo epe partzialak ez betetzeak epe osoa betetzea galarazten duela pentsarazten badu modu arrazoituan.

b) Kontratatutako prestazioak akatsez egikaritzearen edo kontratuko beste edozein baldintza ez betetzearen ondoriozko zigorrak

Kontratistak, berari egotz dakizkiokeen arrazoiengatik, kontratuaren xede den prestazioa akatsez bete balu edo SPKLaren 76. artikuluko 2. atalaren eta 202. artikuluko 1. atalaren arabera kontratua egikaritzeko ezarritako konpromiso edo baldintza bereziak (besteak beste, hizkuntza-baldintzak) bete ez balitu, erakunde kontratatzailearen alde sortuko dira Karatularen 21. puntuan adierazitako zigorrak. 


Kontratistak, berari egotz dakizkiokeen arrazoiengatik, kontratuan zehaztutako prestazioen egikaritzea partzialki bete ez balu, erakunde kontratatzaileak, kasuaren inguruabarrak kontuan hartuta, kontratua suntsiaraztea edo Karatularen 21. puntuan kasu horietarako zehaztutako zigorrak ezartzea aukeratu ahal izango du. 

Kontratua partzialki beteko ez balitz edo akatsez beteko balitz, edo egikaritzea atzeratuko balitz, kasu horietarako zigorra ezarrita ez balego edo, egonda ere, horrek erakunde kontratatzaileari eragindako kalteak estaliko ez balitu, erakunde kontratatzaileak kalte-galeren ondoriozko kalte-ordaina eskatuko dio kontratistari. 

Klausula honetan aurreikusitako zigorrak Kontratazio Organoaren erabaki bidez ezarriko dira. Erabaki hori kontratuaren arduradunak proposatuko du, izendatu bada, eta berehala betearaziko da. Zigorrak kontratistari ordainketa oso edo partzial gisa ordaindu beharreko kopuruetatik edo, hala badagokio, eratutako bermetik kenduko dira, ordainketa horietatik kendu ezin direnean. 


28. KONTRATUA LAGATZEA

SPKLaren 98. artikuluan jasota dauden kontratistaren ondorengoa hautatzeko kasuak alde batera utzita, kontratua subjektiboki alda daiteke kontratu-lagapenaren bidez soilik, klausula honetan ezarritako mugen barruan, eta aukera hori berariaz jasota baldin badago Karatularen 22. puntuan.

Lagapenak bete egin beharko ditu SPKLaren 214.2 artikuluko a), b), c) eta d) letretan ezarritako baldintzak; hots: 

a) Kontratazio Organoak berariaz eta aldez aurretik eman behar du lagapena egiteko baimena, SPKLaren 214.2.a) artikuluan adierazitako baldintzetan. Baimen-eskaerari buruzko ebazpena jakinarazteko epea bi hilabetekoa izango da. Epe hori igaro ondoren hura emantzat ulertu beharko da.

b) Lagatzaileak kontratuaren zenbatekoaren 100eko 20 gutxienez egikarituta izan behar du, SPKLaren 214.2.b) artikuluan adierazitako baldintzetan.

c) Lagapen-hartzaileak administrazioarekin kontratuak egiteko gaitasuna izan behar du, eta, orobat, eskatzekoa zaion kaudimena ekonomikoa eta finantzarioa eta gaitasun teknikoa edo profesionala izan behar ditu. Gainera, ez du kontratatzeko inolako debekurik izan behar, SPKLaren 214.2.c) artikuluan adierazitako baldintzetan.

d) Adjudikaziodunaren eta lagapen-hartzailearen arteko lagapena eskritura publikoan formalizatu behar da, SPKLaren 214.2.d) artikuluan adierazitako baldintzetan.

Lagapen-hartzailea lagatzaileari dagozkion eskubide eta betebehar guztietan subrogatuko da. 


29. AZPIKONTRATAZIOA 

Kontratistak hirugarren batzuekin hitzar dezake prestazioaren zati bat egitea, klausula honetan eta SPKLaren 215. artikuluan xedatutakoari lotuta. Salbuetsi egiten dira, hala badagokio, Karatularen 23. puntuan adierazitako prestazioak. 

Kontratistak Kontratazio Organoari idatziz jakinarazi beharko dio, kontratua adjudikatu ondoren eta, beranduen jota hura egikaritzen hasten denean, azpikontratuak egiteko asmoa; eta adierazi beharko du prestazioaren zein azti azpikontratatu nahi duen, azpikontratistaren edo horren legezko ordezkarien nortasunaz eta harremanetan jartzeko datuez gainera. Halaber, behar adina justifikatu beharko du azpikontratistaren gaitasuna hura egikaritzeko, erreferentzia eginez dituen elementu teknikoei giza baliabideei eta horien esperientziari. Gainera, egiaztatu beharko du azpikontratistak ez duela kontratatzeko debekurik, SPKLaren 71. artikuluaren arabera. 

Kontratista nagusiak Kontratazio Organoari idatziz jakinarazi beharko dio informazio horrek duen edozein aldaketa kontratu nagusia egikaritzean, baita azpikontratista berriei buruzko beharrezko informazioa ere. 

Baldin eta azpikontratistak azpikontratatuko den kontratu atala egiteko sailkapen egokia badu, kontratistak, hori jakinaraziz gero, ez du zertan haren gaitasuna justifikatu. 

Azpikontratistaren gaitasuna azpikontratua egin eta berehala egiaztatu ahal izango da, baldin eta azpikontratua beharrezkoa bada larrialdi bati erantzuteko, edo presazko neurriak hartu behar direlako, eta behar bezala justifikatzen bada. 

Azpikontratistek kontratista nagusiaren aurrean baino ez dituzte betebeharrak izango, eta hark bereganatuko du, beraz, erakunde kontratugilearekiko erantzukizun osoa, Agiriari zorrotz lotuta egikaritzeko; barne dela SPKLaren 201. artikuluan aipatzen diren ingurumenaren, gizartearen edo lanaren arloko betebeharrak, baita SPKLaren 202. artikuluko 1. atalaren azken paragrafoan aipatzen den betebeharra ere, datu pertsonalak babestearen arloan Estatuko eta Europar Batasuneko araudiaren mende jartzeari dagokionez.  

Erakunde kontratatzaileak egin diren azpikontratuen berri izateak ez du eraginik izango kontratista nagusiak daukan erantzukizun esklusiboan. 

SPKLaren 216. eta 217. artikuluetan xedatutakoaren arabera ordainduko zaie azpikontratistei eta hornitzaileei, eta horren arabera egiaztatuko dira, halaber, ordainketa horiek.


30. KONTRATUAREN ALDAKETAK

Kontratazio Organoak kontratua aldatu ahal izango du SPKLaren 205. artikuluan jasotako kasuetan.

Gainera, Kontratazio Organoak kontratua aldatu ahal izango du Karatularen 24. puntuan berariaz ohartarazten duenean aukera horren inguruan, puntu horretan jasotako termino eta baldintzetan.

Kontratuaren aldaketek ezingo dute berekin ekarri kontratuan jasota ez dauden unitateko prezio berriak ezartzea. 

Kontratuaren aldaketak SPKLaren 153. artikuluan xedatutakoaren arabera formalizatu beharko dira. 


31. HARRERA ETA BERMEALDIA

Kontratistak kontratua guztiz bete duela joko da prestazioa osorik gauzatzen duenean, betiere kontratuan adierazitako baldintzetan eta erakunde kontratatzailearen adostasunarekin. 

Nolanahi ere, hori egiaztatzeko, erakunde kontratatzaileak harrera- edo adostasun-egintza formal eta positibo bat egin beharko du. Egindako prestazioa kontratuan xedatutakoarekin bat etortzearen ziurtagiriak onartzen diren unean egiaztatuko da egintza hori, Karatularen 25. puntuan adierazitako epean. 

Erakunde kontratatzaileak zehaztuko du ea kontratistak egindako prestazioa bat datorren prestazioa egikaritzeko eta betetzeko ezarritako aginduekin, eta, hala badagokio, kontratatutako prestazioak egiteko eta prestazioa jasotzean antzemandako akatsak zuzentzeko eskatuko du. 

Kontratistari egotz dakizkiokeen akatsen ondorioz, hornitu beharreko ondasunak edo egindako instalazio-lanak kontratatutako prestazioarekin bat ez badatoz, erakunde kontratatzaileak prestazioa baztertu ahal izango du eta ez du ordainketarik egin beharko edo, hala badagokio, ordaindutako prezioa berreskuratzeko eskubidea edukiko du. 

Hori guztia ez da 26. klausulan aurreikusitakoaren kaltetan izango, eta erakunde kontratatzaileak dagozkion zigorrak eskatu ahal izango ditu berandutzeagatik eta kontratua partzialki ez betetzeagatik edo akatsez betetzeagatik.

Bermealdia Karatularen 24. puntuan adierazten da. 

Bermealdi horretan egiaztatzen bada hornitu beharreko ondasunetan edo instalazio-lanetan akatsak edo okerrak daudela, Kontratazio Organoak kontratistari horiek zuzendu ditzan eskatzeko eskubidea izango du. 

Bermealdia amaitzean erakunde kontratugileak ez badu konponketarik egin edo klausula honetan adierazitako salaketarik egin, kontratistak ez du erantzukizunik edukiko egindako prestazioaren gainean. 


32. KONTRATUA ETETEA

Erakunde kontratatzaileak kontratua etetea erabakitzen badu, edo etetea SPKLaren 198.5 artikuluan xedatutakoa aplikatzearen ondorioz gertatzen bada, akta bat egingo da, ofizioz edo kontratistak eskatuta, eta akta horretan adieraziko dira etetea eragin duten inguruabarrak eta kontratua egikaritzean izandako egoera.

Etetea erabaki ondoren, erakunde kontratatzaileak benetan jasandako kalte-galerak ordainduko dizkio kontratistari, SPKLaren 208.2 artikuluan zerrendatutako arauei jarraituz.


33. KONTRATUA IRAUNGITZEA

Kontratua iraungiko da berori betetzeagatik nahiz ondoren arautzen denaren arabera hura suntsiaraztea erabakitzeagatik.

Kontratua suntsiarazteko arrazoiak lirateke, erakunde kontratugilearen borondatez: 

1. Beste edozein prozeduratan, hartzekodunen konkurtsoa deklaratzea edo  kaudimengabezia deklaratzea.

1. Kontratista epeak betetzean berandutzea.

1. Kontratuaren betebehar nagusia ez betetzea.

1. Funtsezkoak diren gainerako betebeharrak ez betetzea, baldin eta horiek halakotzat kalifikatu badira.

1. Prestazioa hasieran adostutako baldintzetan egikaritzeko ezintasuna, kontratua Agiri honetan xedatutakoaren arabera aldatu ezin bada.

1. Kontratua egikaritzean, kontratistak soldatak ez ordaintzea egikaritzean parte hartzen ari diren langileei nahiz langile horientzat aplikatzekoak diren hitzarmen kolektiboetan ezarritako baldintzak ez betetzea, baita kontratua suntsiaraztean ere.

1. Oro har, kontratuko edozein betebehar ez betetzea, Kode Zibilaren 1.124. artikuluan jasotakoaren arabera.

1. SPKLaren 313. artikuluaren 1. atalean kontratua suntsiarazteko ezarritako arrazoiak. Horiek berariaz aplikatzekoak izango dira eta honako hauek dira:

1. Zerbitzua ematen hasi baino lehen atzera egitea edo kontratuaren hasiera etenda uztea Kontratazio Organoari egotz dakiokeen arrazoi batengatik lau hilabetetik gorako epe baterako, kontratuan zerbitzua hasteko adierazitako egunetik kontatzen hasita.

2. Zerbitzu ematen hasi ondoren hartan atzera egitea, edo kontratua zortzi hilabetetik gorako epean etetea Kontratazio Organoaren erabakiz.

Klausula honetan kontratua suntsiarazteko aurreikusitako kasurik badago, automatikoki suntsiaraziko da. Halakoetan, baldintza bakarra izango da erakunde kontratatzaileak hartutako erabakia fede emanez jakinaraztea kontratistari.

Jakinarazpena jaso eta gero, kontratistak erakunde kontratatzailearen esku utzi behar ditu kontratatu diren zerbitzuak egiteko ordura arte landu dituen dokumentu guztiak, eta kontratua dela-eta sortutako gainerako dokumentazioa edo informazioa, erakunde kontratatzaileak erabilitako eta kontratistari emandako dokumentuekin batera. Aipatutako dokumentazio guztia erakunde kontratatzailearena izango da aurrerantzean.

Horrez gain, dagokion kontratuaren likidazio ekonomikoa egingo da ondoren, jarraian adierazten denaren arabera.

Klausula honetan aurreikusitako arrazoiengatik edo legez egokiak diren arrazoiengatik kontratua suntsiaraztean eragiten diren erantzukizun ekonomikoak, edo legez dagozkionak, kontratua suntsiaraztean eta dagokion dokumentazioa aurkeztean likidatuko dira. Horrek ez du eragotziko, ordea, erakunde kontratatzaileak hura egikaritzen jarraitu ahal izatea. 

Suntsiarazte-kasu guztietan, benetan egin diren onartutako prestazio guztien prezioa jasotzeko eskubidea edukiko du kontratistak, printzipioz.

Kontratua kontratistari egotz dakiokeen edozein arrazoirengatik suntsiarazten bada, erakunde kontratatzailearen alde zorpetuko da Karatularen 26. puntuan jasotako zenbatekoa, kasuak kasu dagozkion kalte-galeren ondoriozko edozein ordainez gain. Bi kantitateak behin betiko bermetik eta kontratistari ordaintzeke dagoen preziotik kenduko dira eta soberakinaren erreklamazioa aurkeztuko da.

Aurretik adierazitakoa gorabehera, berariaz aplikatu beharrekotzat deklaratzen da SPKLaren 313. artikuluko 3. atala; hau da:

1. Karatula honen h.1 letran jasotako suntsiarazte-kasuetan, kontratistak jasotzeko eskubidea izango du, kontzeptu guztiengatik, kontratua adjudikatzeko prezioaren % 3ko kalte-ordaina soilik (BEZa kanpo). 

1. Karatula honen h.2 letran jasotako suntsiarazte-kasuetan, kontratistak jasotzeko eskubidea izango du, kontzeptu guztiengatik, mozkin industrialaren kontzeptupean, egin ez dituen zerbitzuen kontratua adjudikatzeko prezioaren % 6 (BEZa kanpo).

Azkenik, kontratua suntsiarazi ahal izango da erakunde kontratugilea eta kontratista ados jarriz gero. Halakoetan, aldeen eskubideak haiek baliozkotasunek adostutakora egokituko dira.


34. 	ERREGIMEN JURIDIKOA

Kontratua pribatua da eta, prestaketari eta adjudikazioari dagokienez, honako hauek arautuko dute: Administrazio Klausula Partikularren eta Preskripzio Teknikoen Agiri honek eta, horretan aurreikusita ez dagoen guztian, SPKLan horri buruz ezarritako arauek (adjudikazio-boterea duten eta administrazio publiko ez diren sektore publikoko erakundeen artean erregulazio harmonizatura atxikita ez dauden kontratuetarako).

Ondorioei eta iraungitzeari dagokienez, honako hauek arautuko dute kontratua: Administrazio Klausula Partikularren eta Preskripzio Teknikoen Agiri honek eta, horretan aurreikusita ez dagoen guztian, zuzenbide pribatuko arauek. Nolanahi ere, kontratuari aplikatzekoak izango zaizkio SPKLaren “Ondoreak eta azkentzea” 319. artikuluan ezarritako arauak. 

Gainera, aplikatzekoak izango dira SPKLa eta 1098/2001 Errege Dekretua, urriaren 12koa, Herri Administrazioen Kontratuei buruzko Legearen Erregelamendu Orokorra onartzen duena, Agiri honek testu arauemaile horietara berariaz jotzen duen guztian.

Nolanahi ere, kontratua datu pertsonalen babesari buruzko Estatuko eta Europar Batasuneko araudiari lotuta egongo da.


34. JURISDIKZIOA 

Administrazioarekiko auzietarako jurisdikzioa izango da eskuduna kontratuak prestatzearen, adjudikatzearen eta aldatzearen inguruan sortzen diren auziak ebazteko; azken horien aurkaratzeak oinarri duenean SPKLaren 204. eta 205. artikuluetan ezarritakoa ez betetzea, ulertzen bada aldaketa horrek beste adjudikazio baten xede izan behar zuela. 

Hala badagokio, errekurtsoa aurkeztuko da Euskal Autonomia Erkidegoko Kontratuen inguruko Errekurtsoen Administrazio Organoaren aurrean, SPKLaren 44. eta hurrengo artikuluetan ezarritakoaren arabera. 

Jurisdikzio-ordena zibila izango da eskuduna kontratuaren ondorioei eta kontratua deuseztatzeari dagokienez, salbuetsita klausula honen lehen paragrafoan aipatutako kontratu-aldaketak.


I. eranskina. Abal-eredua

 […] erakundeak (kreditu-erakundearen edo elkarren bermerako sozietatearen izena), IFK […] eta helbidea (jakinarazpen eta errekerimenduetarako) […](e)an dituenak, eta haren izenean […](e)k (ahaldunen izen-abizenak), dokumentu honen behealdean adierazitako ahalordea askiestetik ondorioztatzen denez egintza honetan behartzeko behar beste ahalorde duenak […] honako honi ematen dio ABALA: […] (abalatuaren izen-abizenak edo helbide soziala), […] IFK zk., […](r)en aurrean, […] euroko zenbatekoaz, […] kontratuaren ondoriozko betebeharrengatik erantzuteko.

Erakunde abal-emaileak, bere erantzukizunpean, adierazten du Herri Administrazioen Kontratuen Legeari buruzko Araudi Orokorra onartzen duen urriaren 12ko 1098/2001 Errege Dekretuaren 56.2 artikuluan adierazitako eskakizunak betetzen dituela. Abala notario aurrean sinatzen da obligaziodun nagusiarekin solidarioki, esklusio-onurari espresuki uko eginda, eta […](r)en lehen errekerimenduan ordaintzeko konpromisoa hartuta. 

Abal hau indarrean egongo da […](e)k berori kitatzea edo itzultzea baimentzen duen arte.

 […](e)n, […](e)ko […]aren […](e)(a)n.	 

 [Sinadura]
II. eranskina. Adierazpenen notario-aktaren eredua, eskatutako kaudimena egiaztatzeko eta/edo eskatutako bitartekoak atxikitzeko konpromisoa betetzeko, lizitatzaileak asmoa duenean beste erakunde batzuen kaudimenean eta/edo bitartekoetan oinarritzeko

 [OHARRA: Soilik aurkeztu behar da, lizitatzaileak eskaintza hoberena aurkeztu badu, eta, eskatutako kaudimena duela eta/edo kontratura eskatutako bitartekoak atxikitzeko konpromisoa duela egiaztatzeko, asmoa duenean beste erakunde batzuen kaudimenean eta/edo bitartekoetan oinarritzeko. Hirugarren erakundeak osatu behar du] 

 […] jaunak/andreak, NAN […] duenak, […] enpresaren (IFk: […]) legezko ordezkari gisa, adierazi du ezagutzen dituela ........ (enpresa lizitatzailearen izena) lizitatzaileak lehiatuko duen […]a kontratatzeko lizitazioaren baldintzak, eta adjudikaziodun suertatuz gero, kontratua egikaritzeko behar diren bitartekoak lizitatzaile horren esku jartzeko borondate ezeztaezina adierazten duela, Kode Zibileko 1257.2. artikuluan xedatutakoa espresuki onartuta. Hori aldatu edo onartzea […] erakundeak baimendu beharko du espresuki.

Idatzi hau […] erakundearen aurrean aurkezteak berekin ekarriko du konpromiso hori onartzea, baldin eta lizitatzailea adjudikaziodun suertatzen bada.


 […](e)n, […](e)ko […]aren […](e)(a)n.	 

 [Sinadura]

III. eranskina. Kontratazio Agiri Europar Bakarra (KAEB)

 [OHARRA: Kontratatzailearen profilean, KAEB eredua pdf nahiz xml formatuan eskuratu ahal izango da] 

IV. eranskina. Giza bitartekoak eta/edo bitarteko materialak atxikitzeko konpromisoa

 […] jaunak/andreak, […] helbidea eta […] NAN zk. dituenak, bere izenean, edo […] helbidea eta […] NAN edo IFZ dituen zk. duen […](r)en ordez, gaitasun juridiko eta jarduteko gaitasun osoz, ezagutzen du […] lizitazioa, eta honen bidez 


ADIERAZTEN DU:


Konpromisoa hartzen duela, kontratuaren adjudikaziodun suertatuz gero, kontratua egikaritzera atxikitzeko adierazitako kontratazioa arautzen duen Karatularen 10. puntuan eskatzen diren gutxieneko giza bitartekoak eta/edo bitarteko materialak.


Eta, horrela jasota gera dadin, dagozkion ondorioetarako, giza bitartekoak atxikitzeko konpromiso hau jaulkitzen du, […](e)n, […](e)ko […]aren […](e)(a)n.


 [Sinadura]
 




V. eranskina. Formulak erabilita ebalua daitezkeen irizpideei buruzko proposamena

 […] jaunak/andreak, […] helbidea eta […] NAN zk. dituenak, bere izenean, edo […]  gisa, […] helbidea eta […] NAN edo IFZ dituen zk. duen […](r)en ordez, gaitasun juridiko eta jarduteko gaitasun osoz, ezagutzen du […] lizitazioa, […] kontratatzekoa, eta honen bidez


ADIERAZTEN DU

1. Konpromisoa hartzen duela […] xede duen kontratua egikaritzeko, honako baldintza hauen arabera: 


	
Transakzioak
	
BEZik gabeko prezioak

	Hegazkin-txartel nazionala 
	[…]

	Europarako/Mediterraneorako hegazkin-txartela
	[…]

	Hegazkin-txartel transkontinentala
	[…]

	Treneko/autobuseko/ferryko txartela
	[…]

	Berrigorpenak
	[…]

	Ibilgailuak alokatzea/Taxia
	[…]

	Ostatua erreserbatzea 
	[…]



2. [bookmark: _Hlk47009250]Erreserba egiteko unean, ostatuaren webgunean argitaratutako prezioei deskontu-ehuneko hau [….] aplikatzeko konpromisoa hartzen duela, banakako erabilera duen eta gosaria duen gela bikoitz bakoitzeko.

3. Konpromisoa hartzen duela fakturazioko rappel hau aplikatzeko: (%) …...

4. Ezagutzen duela kontratua zuzentzen duen kontratuko dokumentazioa, eta berori osorik bere gain hartu eta ontzat jotzen duela berariaz.


 […](e)n, […](e)ko […]aren […](e)(a)n.	 

 [Sinadura]

VI. eranskina. Erantzukizunpeko adierazpenaren eredua

 […] jaunak/andreak, […] helbidea eta […] NAN zk. dituenak, bere izenean, edo […]  gisa, […] helbidea eta […] NAN edo IFZ dituen zk. duen […](r)en ordez, gaitasun juridiko eta jarduteko gaitasun osoz, ezagutzen du […] lizitazioa, […] kontratatzekoa, eta honen bidez


ADIERAZTEN DU

Lehenik.- Eskaintza hau aurkezteko datan, ez duela kontratatzeko inolako debekurik, Sektore Publikoko Kontratuen azaroaren 8ko 9/2017 Legearen 71. artikuluan ezarritakorik. Lege horren bidez, Europako Parlamentuaren eta Kontseiluaren 2014ko otsailaren 26ko 2014/23/EB eta 2014/24/EB zuzentarauen transposizioa egiten da Espainiako ordenamendu juridikora.

Bigarren.- Berariaz onartzen duela erakunde kontratatzaileak gardentasun instituzionala ematea lizitazioko, adjudikazioko eta egikaritzeko prozesuaren ondoriozko datu guztiei (adjudikaziodun suertatuz gero), prozesuaren amaierara arte.

 […](e)n, […](e)ko […]aren […](e)(a)n.          

 [Sinadura] 

